##### Datum prejema: 15.01.2023   13:08

Pozdravljeni,  
  
Ker je bil razpis objavljen tik pred prazniki, in nato večina tujih podjetij ni delala, prihaja do zamud pri pridobivanju ustreznih potrdil.

Prosim, da se iz tega razloga podaljša rok za oddajo ponudbe vsaj za 14 dni. Hvala za razumevanje.

**Odgovor:**

Naročnik podaja odgovor na zastavljeno vprašanje s spremembo razpisne dokumentacije in sicer:

* prvi odstavek tč. 1.5. razpisne dokumentacije se spremeni tako, da se glasi:

»Vprašanja oziroma dodatna pojasnila o javnem naročilu oziroma razpisni dokumentaciji, lahko ponudniki zahtevajo preko Portala javnih naročil, **vendar najkasneje do 30. 1. 2023 do 10.00 ure**.«

* drugi odstavek tč. 2.5. razpisne dokumentacije se spremeni tako, da se glasi:

»Naročnik bo v ta namen ločeno organiziral sestanke z zainteresiranimi ponudniki na lokaciji obrata MBO RCERO Ljubljana in sam ogled. Ponudniki lahko kontaktirajo predstavnika naročnika in se dogovorijo za sestanek najkasneje do 26. 1. 2023; zadnji dan sestanka in ogleda je 27. 1. 2023. **Na samem ogledu, si bodo morali ponudniki sami pridobiti/izmeriti natančne dimenzije sestavnih elementov rezalne gredi; naročnik ne odgovarja v kolikor ponudnik pridobi napačne izmere**.«

* prvi odstavek tč. 6.1. razpisne dokumentacije se spremeni tako, da se glasi:

»Ponudba se šteje za pravočasno oddano, če jo naročnik prejme preko sistema e-JN [https://ejn.gov.si](https://ejn.gov.si/) **najkasneje do 7. 2. 2023do 10.00** **ure**. Za oddano ponudbo se šteje ponudba, ki je v informacijskem sistemu e-JN označena s statusom »ODDANO«. Ponudnik nosi vse stroške priprave in predložitve ponudbe.«

* peti odstavek tč. 6.1. razpisne dokumentacije se spremeni tako, da se glasi:

»Odpiranje ponudb bo potekalo avtomatično v informacijskem sistemu e-JN dne **7. 2. 2023**in se bo začelo **ob 12.00 uri** na spletnem naslovu [https://ejn.gov.si.«](https://ejn.gov.si.).

S premaknitvijo roka za prejem ponudb se pravice in obveznosti naročnika in ponudnika vežejo na nove roke, ki posledično izhajajo iz podaljšanja roka za oddajo ponudb.